
# Татарстан егете Айдар Минеев WorldSkills чемпионатында беренче урынны алды

Чемпионатта ул су асты камерасы прототипын ясаган.

"Прототиплар җитештерү" компетенциясендә Татарстан егете Айдар Минеев WorldSkills дөнья чемпионатында беренче урынны алды.

Айдар Чаллыда көллияттә өченче курсны тәмамлаган. Аңа 19 яшь. Чемпионатта су асты камерасы прототипын ясаган.

"Үз илем өчен горурлык тоям, без хәзер дөньяда прототиплар җитештерү буенча иң яхшылары. Бөтен якыннарым ярдәм итте. Тренерларга да, экспертларга да рәхмәт. Бер ел бик нык әзерләндек, нәтиҗәсе булсын дип тырыштык", - диде. Киләчәктә инженер булырга хыяллана.

WorldSkills хәрәкәтендә катнашу Айдар Минеевның гаилә традициясе. Абыйсы Альберт Минеев "Инженер дизайны CAD" компетенциясендә профессионализм өчен медальон алган булган инде.

* Фото: Гарифуллина Гульнар*

*Бу хакта тулырак: https://tatar-inform.tatar/news/2019/08/27/192377/*

Следите за самым важным и интересным в Telegram-каналеТатмедиа

## Нет комментариев
Татарстан егете Айдар Минеев WorldSkills чемпионатында беренче урынны алды